Закон о допунама Закона о судовима Републике Српске (2008)
У Закону о судовима Републике Српске („Службени гласник Републике Српске“, бр. 111/04, 109/05 и 37/06), у члану 34. послије става 4. додају се ставови 5, 6, 7. и 8. који гласе:

„Врховни суд може заузимати начелне ставове о питањима за која оцијени да су од значаја за јединствену примјену законā у Републици Српској.

О потреби заузимања начелних ставова одлучује Врховни суд на општој сједници.

Начелне ставове Врховни суд заузима на проширеној сједници, уз присуство по једног представника из сваког окружног суда.

Начин рада опште и проширене сједнице Врховног суда уредиће се посебним Правилником који доноси предсједник Врховног суда.“

Овај закон ступа на снагу осмог дана од дана објављивања у „Службеном гласнику Републике Српске“.

Број: 01-183/08 
Датум: 31. јануар 2008. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 17/08

С